**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 02 /09/2024**

 **Αριθ. Πρωτ. 16832**

**ΑΠΟΣΠΑΣΜΑ**

# Από το πρακτικό της αριθμ. 30ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **313**

**Προέλεγχος απολογισμού εσόδων – εξόδων του κληροδοτήματος ¨Βασιλείου Νικ. Παναγιωτόπουλου ¨ , για το οικονομικό έτος 2023**

 Στη Λιβαδειά σήμερα 30η Αυγούστου 2024 ημέρα Παρασκευή και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 16456/26-08-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος)

 2. Τουμαράς Βασίλειος

 3. Αγνιάδης Παναγιώτης

 4. Τζουβάρας Νικόλαος (αν/κό μέλος κ. Καλλιαντάση Χρήστου)

 5. Παπαβασιλείου Αικατερίνη

 6. Ταγκαλέγκας Ιωάννης

 7. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 16345/22-8-2024 έγγραφο του Τμήματος Εσόδων & Περιουσίας της Δ/νσης Οικονομικών Υπηρεσιών του Δήμου Λεβαδέων, στο οποίο αναφέρονται:

 Με την υπ΄ αριθμ. 8991/17-11-1972 δημόσια διαθήκη του (δημοσίευση , με το αριθμ. 14/1-3-1973 πρακτικό συνεδρίασης του Μονομελούς Πρωτοδικείου Αθηνών) , ο αποβιώσας την 14.11.1972 Βασίλειος Νικ. Παναγιωτόπουλος , κατέλειπε στην τότε κοινότητα Λαφυστίου Λιβαδειάς , μία ανώγειο πεπαλαιωμένη οικία , μετά αποθήκης , 156,77 τ.μ. , ευρισκόμενη εντός οικοπέδου εμβαδού 1.653 τ.μ. καθώς και των κάτωθι αγρών :

* ένα ποτιστικό αγρό στη θέση “Άνω Τροχωτός” , Τ.Κ. Λαφυστίου , εκτάσεως 2.291 τ.μ.
1. ένα άνυδρο αγρό στη θέση “Πουρναρεϊκα” , Τ.Κ. Λιβαδειάς , εκτάσεως 4.357 τ.μ.
2. ένα ποτιστικό αγρό στη θέση “Ράχη” , Τ.Κ. Λαφυστίου , εκτάσεως 578 τ.μ.
3. ένα ελαιοπερίβολο στη θέση “Τροχωτός” , Τ.Κ. Λαφυστίου , εκτάσεως 4.486 τ.μ.
4. ένα ποτιστικό αγρό στη θέση “Καμίνι” , Τ.Κ. Λαφυστίου , εκτάσεως 4.681 τ.μ., και
* ένα ποτιστικό αγρό στη θέση “Αμπέλια” ή “Έλιά” , Τ.Κ. Λαφυστίου , εκτάσεως , 2.059 τ.μ. , με σκοπό τα παραπάνω ακίνητα να εκποιηθούν και τα χρήματα να διατεθούν για την κατασκευή ενός κοινωφελούς έργου με την παράκληση να αναρτηθεί στο κοινοτικό κατάστημα , πινακίδα όπου να φαίνεται ως δωρητής .

Η Κοινότητα Λαφυστίου αποδέχθηκε την κληρονομία με την υπ΄ αριθμ. 14087/1973 πράξη αποδοχής κληρονομιάς .

 Η παραπάνω διατεθείσα κληρονομιά αποτελεί το κληροδότημα ( κεφάλαιο αυτοτελούς διαχείρισης ) με την επωνυμία “Κληροδότημα Βασιλείου Νικ. Παναγιωτόπουλου” υπέρ Τοπικής Κοινότητας Λαφυστίου , Δημοτικής Ενότητας Λιβαδειάς , Δήμου Λεβαδέων της Περιφερειακής Ενότητας Βοιωτίας .

 Τα ως άνω αγροκτήματα , αποτελούν μέρος του κληροδοτήματος ¨Βασιλείου Νικ. Παναγιωτόπουλου ¨ και ενοικιάζονταν αρχικά για λογαριασμό της πρώην κοινότητας Λαφυστίου και μετέπειτα για λογαριασμό του Δήμου Λεβαδέων και τα μισθώματα καταβάλλονταν στον λογαριασμό που τηρούσε ο Δήμος Λεβαδέων στην τράπεζα Αττικής .

Στις 31 Μαϊου 2016 και καθ΄ υπόδειξη της επιβλέπουσας Διεύθυνσης της Αποκεντρωμένης Διοίκησης Θεσσαλίας – Στερεάς Ελλάδας , ανοίχτηκε από το Ταμείο του Δήμου , ξεχωριστός λογαριασμός στην τράπεζα Αττικής με την επωνυμία “Κληροδότημα Βασιλείου Νικ. Παναγιωτόπουλου” και σύμφωνα με την αριθ. 300/2016 ΔΣ Δήμου Λεβαδέων μεταφέρθηκε το ποσό των 8.771,06 € ( έσοδα από την εκμετάλλευση της διατεθείσας αγροτικής περιουσίας του κληροδοτήματος για τα έτη 1998 έως 2015 ) από τον λογαριασμό του Δήμου στον λογαριασμό του κληροδοτήματος .

Με την αριθ. **143/2023** (ΑΔΑ:ΨΥΘΘΩΛΗ-ΟΓΘ) Απόφαση του Δημοτικού Συμβουλίου έγινε η έγκριση απολογισμών εσόδων- εξόδων του κληροδοτήματος για τα έτη 2016-2022, με χρηματικό υπόλοιπο το έτος **2022** , το συνολικό ποσό των εννέα χιλιάδων πεντακοσίων είκοσι δύο ευρώ και δέκα έξι λεπτών (9.522, 16€).

Με τον Ν. 4182/2013: «Κώδικας Κοινωφελών Περιουσιών, σχολαζουσών κληρονομιών και λοιπές διατάξεις» [(ΦΕΚ Α 185), όπως τροποποιήθηκε με το άρθρο 32 του Ν. 4223/2013 (ΦΕΚ Α 287)], ορίζεται το ισχύον νομοθετικό πλαίσιο περί εθνικών κληροδοτημάτων.

Σύμφωνα με τις διατάξεις της παρ.1 του άρθρου 59 του Ν.4182/2013: « Τα ιδρύματα υποβάλλουν κάθε έτος στην αρμόδια αρχή προϋπολογισμό, απολογισμό και ισολογισμό. Συντάσσουν επίσης ανά διετία σχέδια διαχείρισης και αξιοποίησης της περιουσίας».

Κατόπιν των ανωτέρω και λαμβάνοντας υπόψη :

**1.** τις διατάξεις του Ν. 4182/2013 (ΦΕΚ 185/ΤΑ΄/10-9-2013) – Κώδικας Κοινωφελών Περιουσιών Σχολαζουσών Κληρονομιών και λοιπές διατάξεις όπως ισχύουν

**2.** το αριθ. πρωτ. Δ.Κ.Π. 0014557 ΕΞ 2014/3-11-2014 έγγραφο περί διαβίβασης φακέλων , του υπουργείου οικονομικών

**3.** το αριθ. Πρωτ. 3042/265965/5-12-2014 έγγραφο της Δ/νσης κοινωφελών περιουσιών της Aποκεντρωμένης Διοίκησης Θεσσαλίας – Στερεάς Ελλάδας, με θέμα : “Εκκαθάριση της κληρονομιάς Παναγιωτόπουλου Νικ. Βασιλείου

**4.** το αριθ. πρωτ. 1386/121970/ 22-7-2016 έγγραφο της διεύθυνσης κοινωφελών περιουσιών με θέμα: “Περί διαχείρισης του κληροδοτήματος (κεφάλαιο αυτό`1τελούς διαχείρισης ) με την επωνυμία κληροδότημα Βασιλείου Νικ. Παναγιωτόπουλου”, σύμφωνα με το οποίο θα πρέπει ο Δήμος να προβεί σε συγκεκριμένες ενέργειες ώστε το εν λόγω κληροδότημα να έχει πλέον την αυτοτέλεια του και τη δική του ξεχωριστή διαχείριση , όπως άλλωστε ορίζει η σχετική νομοθεσία και να ξεκινήσει η διαδικασία εκπλήρωσης του σκοπού του κληροδοτήματος .

**5.** Τις διατάξεις του άρθρου 56 του Ν. 4257/2014 «Επείγουσες ρυθμίσεις αρμοδιότητας Υπουργείου Εσωτερικών ( ΦΕΚ 93Α΄)

**9**. Τη αριθ. 1/2014 (ΑΔΑ : ΒΙΚΤΗ-ΔΣ3) εγκύκλιο «Παροχή οδηγιών για την ορθή εφαρμογή του Ν. 4182/2013 «Κώδικας κοινωφελών περιουσιών , σχολαζουσών κληρονομιών και λοιπές διατάξεις» του Υπουργείου Οικονομικών – Γενικής Γραμματείας Δημόσιας Περιουσίας – Γενικής Διεύθυνσης Δημόσιας Περιουσίας και Εθνικών Κληροδοτημάτων – Διεύθυνση Κοινωφελών Περιουσιών

**10.** το υπ.αριθ. πρωτ. [**ΕΞ. 7527/13-8-2018**](https://dimosnet.gr/blog/laws/272024/) έγγραφό του Υπουργείου Οικονομικών

**11.** το υπ.αριθ.13294/21-02-2023 έγγραφο της Διεύθυνσης Κοινωφελών Περιουσιών της Αποκεντρωμένης Διοίκησης Θεσσαλίας- Στερεάς Ελλάδας

**12.** την αριθ.**143/2023** (ΑΔΑ:ΨΥΘΘΩΛΗ-ΟΓΘ) Απόφαση του Δημοτικού Συμβουλίου με την οποία έγινε η έγκριση απολογισμών εσόδων- εξόδων του κληροδοτήματος για τα έτη 2016-2022

**13.** την αριθ.πρωτ.**16253/23-08-2023** έγκριση της Αποκεντρωμένης Διοίκησης Θεσσαλίας- Στερεάς Ελλάδας , περί έγκρισης απολογισμών εσόδων- εξόδων του κληροδοτήματος για τα έτη 2016-2022

**14.** Την αριθ.**5/2024** Απόφαση της ΤΚ Λαφυστίου, με την οποία η Κοινότητα γνωμοδότησε θετικά για την έγκριση του απολογισμού εσόδων- εξόδων οικονομικού έτους 2023 του κληροδοτήματος ¨Βασιλείου Νικ. Παναγιωτόπουλου

**Καλείσθε**

να αποφασίσετε για τον προέλεγχο του απολογισμού Εσόδων – Εξόδων του κληροδοτήματος με την επωνυμία: ”Κληροδότημα Βασιλείου Νικ. Παναγιωτόπουλου” για το οικονομικό έτος 2023, καθώς και την υποβολή αυτού για έγκριση προς το Δημοτικό Συμβούλιο

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το με αριθ. πρωτ. 16345/22-8-2024 έγγραφο του Τμήματος Εσόδων & Περιουσίας της Δ/νσης Οικονομικών Υπηρεσιών του Δήμου Λεβαδέων,που είχε διανεμηθεί

- -Την υπ΄ αριθμ. 8991/17-11-1972 δημόσια διαθήκη του (δημοσίευση , με το αριθμ. 14/1-3-1973 πρακτικό συνεδρίασης του Μονομελούς Πρωτοδικείου Αθηνών

- Την υπ΄ αριθμ. 14087/1973 πράξη αποδοχής κληρονομιάς .

-Τις διατάξεις του Ν. 4182/2013 (ΦΕΚ 185/ΤΑ΄/10-9-2013) – Κώδικας Κοινωφελών Περιουσιών Σχολαζουσών Κληρονομιών και λοιπές διατάξεις όπως ισχύουν

-Τα απολογιστικά στοιχεία που υποβλήθηκαν από την αρμόδια υπηρεσία

- Την αριθ. 5/2024 Απόφαση της Κοινότητας Λαφυστίου

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Υποβάλει για έγκριση στο Δημοτικό Συμβούλιο , τον συνοπτικό πίνακα του απολογισμού Εσόδων – Εξόδων του κληροδοτήματος με την επωνυμία: “Βασιλείου Νικ. Παναγιωτόπουλου” για το έτος 2023 , καθώς επίσης και τα οικονομικά στοιχεία που αναλυτικά αναφέρονται στον παρακάτω πίνακα που επισυνάπτεται και αποτελεί αναπόσπαστο μέρος της παρούσας.

**ΣΥΝΟΠΤΙΚΟΣ ΠΙΝΑΚΑΣ 2023**

|  |  |
| --- | --- |
| **ΕΣΟΔΑ** |  |
|  | Μισθώματα αγροτικών ακινήτων προηγούμενων χρήσεων 2017-2018 | 0,00 |
|  | Κρατήσεις υπέρ τρίτων (χαρτόσημο 3,6%) | 0,00 |
|   | Τόκοι καταθέσεων | 9,66 |
|  | Υπόλοιπο προηγούμενης χρήσης  | 9.522, 16 |
|   | **Σύνολο εσόδων**  | **9.531,82** |
| **ΕΞΟΔΑ** |  |
|  | Απόδοση κρατήσεων υπέρ τρίτων (χαρτόσημο 3,6%), που αφορούν τα μισθώματα αγροτικών ακινήτων προηγούμενων χρήσεων 2017-2018 | 0,00 |
|  | Φόρος καταθέσεων | 1,45 |
|  | **Σύνολο εξόδων**  | **1,45** |

. **Η παρούσα απόφαση πήρε αριθμό 313/2024.**

 **Ο ΠΡΟΕΔΡΟΣ**

 **ΔΗΜΗΤΡΙΟΣ Κ. ΚΑΡΑΜΑΝΗΣ**

 **ΤΑ ΜΕΛΗ**

1. Τουμαράς Βασίλειος

2 Αγνιάδης Παναγιώτης

3. Τζουβάρας Νικόλαος

4. Παπαβασιλείου Αικατερίνη

5.Ταγκαλέγκας Ιωάννης

6.Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 2 -09-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ